Järgnev saade on valminud tänu J.Meyeri teenistuspartnerite toele
Viis, kuidas võita oma lahinguid,
tähendab mõista, mida hingevaenlane püüab teha
ja reageerida täiesti vastupidiselt sellele,
kuidas ta tahab, et sa reageeriks.
IGAPÄEVAELU RÕÕMUD
Pole kahtlustki, et me oleme vaimses sõjas.
Efeslastele 6:12 ütleb,
et me ei võitle inimestega ehk siis mitte liha- ja verega.
Seetõttu usu ka, kui ütlen, et su olukord pole su probleemiks.
Inimesed, kes sind närvi ajavad, pole su tegelik probleem.
Vaid selle taga on midagi, mis on tegelik probleem.
Kui saatan tegutseb mõne inimese läbi...
Oletame, et ta tegutseb kellegi läbi, et ajada sind pidevalt närvi.
Kas kellegi elus on mõni selline inimene?
Sa ärkad hommikul ja su päev on paljutõotav,
kuid siis ilmub see inimene välja ja...
kõik on läbi.
Viis, kuidas võita oma lahinguid...
Kuula nüüd hoolega!
Viis, kuidas võita oma lahinguid
tähendab mõista, mida hingevaenlane püüab teha
ja reageerida täiesti vastupidiselt sellele,
kuidas ta tahab, et sa reageeriks.
Kui me ei lase hingevaenlasel enam võimutseda enda üle,
võime me olla suureks tunnistuseks teistele inimestele.
Hingevaenlane püüdis me abielu algusaastatel
kasutada mind selleks, et muuta Dave'i õnnetuks.
Sest ma ise olin õnnetu
ja kui keegi on õnnetu,
siis saatan saab väga lihtsalt tegutseda selle inimese kaudu,
et teha ka teisi õnnetuks.
Kuid Dave ei lasknud mul end õnnetuks teha.
Ta oli õnnelik ja rõõmus
sõltumata sellest, mida ma ka ei teinud.
Mind aga ajas see täiega marru.
Vähemalt mõnda aega.
Pane tähele - mõnda aega.
Kuid aja möödudes hakkas see mulle muljet avaldama
ja ma mõistsin, et tal on midagi, mida mul pole
ja mida ma pole ka kunagi kelleski teises näinud.
Sest ma kasvasin üles kodus, kus valitsesid pidevad tormid
ja kõik reageerisid üksteise tunnetemölludele.
Kuid siin oli mees, kes oli rahulik ja stabiilne
ja kes ütles mulle: "Ma küll tahan armastada sind,
aga kui sa ei võta seda vastu, siis ma ei saa ka midagi teha.
Ma olen püüdnud sind õnnelikuks teha,
aga sa oled otsustanud mitte olla õnnelik,
mistõttu ma ei püüagi enam sind õnnelikuks teha.
Küll aga kavatsen ma jätkata oma elu nautimist."
Mis juhtuks osade suhetega, mis sul on?
Mis juhtuks osade suhetega, mis sul on,
kui otsustaksid täna: "Ma palvetan selle inimese eest
ja näitan ta suhtes üles Jumala armastust,
kuid ma ei lase saatanal tegutseda selle inimese läbi,
et röövida minult rõõmu, mille eest Jeesus oma elu andis."
Ära lase kellegi teise halbadel valikutel
määrata oma elu ja saatust.
See on üks väärt mõte, mida üles kirjutada.
Ära lase kellegi teise halbadel valikutel
määrata oma elu ja saatust.
Efeslastele 6:12:
"Meil ei tule ju võidelda inimestega (ehk liha- ja verega)..."
Jäta see meelde - me ei võitle liha- ja verega.
"...vaid meelevaldade ja võimudega, selle pimeduse maailma valitsejatega,
kurjade taevaaluste vaimudega."
Kas enam selgemini annakski seda kõike öelda?
Meil on tegu hingevaenlase- ja deemonlike vaimudega.
Tean küll, et kui räägin deemonitest ja kurjadest vaimudest,
siis mõni kirtsutab nina ja mõtleb: "Peab sellest nüüd just täna rääkima?"
No keegi peab ju seda tegema,
sest enamuse mu elust...
No mitte päris enamust, sest ma olen päris pikka aega elanud,
aga kuni ajani, mil ma olin u 40-aastane,
polnud ma kuulnud ühtki head jutlust saatana kohta.
Ma ei pea seda õigeks.
Me peame teavitama inimesi, et neil on vaenlane
ja nad peavad olema Piibli põhjal hästi informeeritud,
kes on saatan, deemonid ja kurjad vaimud.
Ühtlasi peame me ka Piibli põhjal teadma,
kuidas erinevaid vaime läbi katsuda
ja mitte uskuda kõike, mida me kust iganes kuuleme.
Jumal on andnud meile võime tunnetada ja teha vahet asjadel.
Kui elaksime oma südame tunnetuse ja mitte vaid mõistuse tasandil,
suudaksime vältida kasvõi teiste poolt haiget saamistki,
kes teesklevad olevat üht, aga on hoopis midagi teist.
Kui palju kordi oled sa tundnud, et miski asi pole õige,
aga samas sa ka ei tea täpselt, mis see miski on.
Ja nii sa siis järgidki oma mõistust, sattudes suurtesse jamadesse.
Ma olen õppinud panema tähele seda seesmist tunnetust,
tõmmates pidurid peale ja olema ettevaatlikum teatud asjades.
Ma ei taha enam,
et saatan saaks kasutada inimesi mu hävitamiseks.
Nii et, ma käisin aastaid kirikus, mõeldes küll vahel saatana peale,
kuid ma ei kuulnud kunagi ühtki sõnumit selle kohta,
et tema on mu probleem
ja et saatan oli see, kes kasutas mu isa,
et hävitada mu elu.
Ja ta tegi seda seetõttu, et ta teadis, et Jumala kutse on mu elu üle
ja et Jumal kavatseb mind kasutada.
Nii et, alates hetkest, mil ma beebina oma silmad avasin,
oli saatan platsis, et mind hävitada.
Mu esimene eesnimi muide pole Joyce vaid Pauline.
Pauline Joyce aga tähendab "väike rõõmsameelne jutlustaja".
Nii et, mu isal, kes mulle selle nime pani,
polnud aimugi, et igakord, kui ta mind kutsus,
kutsus ta väikest rõõmsameelset jutlustajat.
Mul on suurim tunnistus, mida eales omada -
ma olen endiselt siin!
Aamen?
Ja nõnda oled sinagi.
Me õpime iga päev midagi.
Ma tahan muutuda iga päevaga üha targemaks ja targemaks
ja tunda üha enam ära hingevaenlase tegusid.
Ma ei teadnud, et saatan tegutses mu isa kaudu,
mistõttu pakkusin talle just seda, mida ta ootas -
mu isa tegi mulle haiget ja ma vihkasin teda läbi kogu elu.
Samas kui oleksin tegelikult pidanud vihkama saatanat
ja õppima talle tagasi tegema.
Kuid oma isa vihkamine
ja kõigi meeste süüdistamine selles, mida mu isa mulle tegi,
polnud saatanale tagasi tegemine.
Näed sa siin üht mustrit?
Tagasitegemine tähendab teha hoopis vastupidist sellele,
mida saatan tahab, et sa teeksid.
See tähendab andestada
ja aidata nii paljusid inimesi, kui vähegi võimalik.
See on see, kuidas sa saatanale tagasi teed,
tehes hoopis vastupidist sellele, mida ta tahab, et sa teeksid.
Ma teen saatanale tagasi iga korraga, kui lavale tõusen ja oma suu lahti teen
ja usu mind - ta pole siinse ürituse üle õnnelik.
On nii?
Igakord, kui andestad kellelegi, kes on sulle haiget teinud,
lööd ukse saatana nina all kinni.
Igakord, kui sul on võimalus kibestuda või olla vihane,
aga sa keeldud sellest
ja selle asemel hoopis palvetad selle inimese eest
või veelgi enam - lähed talle appi,
siis saatan saab selle peale täiega südamerabanduse.
Jeesus sõitles saatanat ja mitte inimesi.
Matteuse 16:21-22
"Sellest ajast peale hakkas Jeesus oma jüngritele selgitama,
et ta peab minema Jeruusalemma ja palju kannatama
vanemate ja ülempreestrite ja kirjatundjate poolt
ning tapetama ja kolmandal päeval üles äratatama."
Nii et, Jeesus püüdis selgitada oma jüngritele,
mis oli peagi juhtumas.
"Ja Peetrus viis ta kõrvale, et temaga isiklikult rääkida
ning hakkas teda manitsema ja hoiatama..."
Kujutad sa ette?
Kui palju uhkust ja rumalust peab küll inimesel olema,
et seda teha.
Isegi, et Peetrus armastas Jeesust
ja temast pidi saama suur Jumala mees,
olid tal omad nõrkused, mille kaudu saatan sai tegutseda.
Tema nõrkusteks olid uhkus ja hirm.
Seda on näha teisteski olukordades Piiblis,
kus ta näiteks eitas Jeesuse tundmist.
Ta tegi seda hirmu tõttu.
Ma ei tea täpselt, mis kõik Peetruse peas toimus,
kuid arvan, et ta võis ehk mõelda:
"Kui Jeesus saab peagi kannatama ja me oleme koos Temaga,
siis see tähendab, et ka me võime sattuda ohtu."
Mida iganes ta ka ei mõelnud,
ta kohe kindlasti ei näinud asju õigel moel.
Seetõttu ta ütleski: "See pole õige ja sellist asja ei saa küll sündida!"
Aga mis siis, kui Jeesus oleks Peetrust kuulda võtnud?
Kui paljusid inimesi oled sa kuulda võtnud,
tänu kellele oled ehk jäänud ilma oma saatusest?
"Unusta ära! Seda ära nüüd küll tee!"
"Ei, ei! Sul pole selle jaoks andi."
Kui Jumal mind esimest korda õpetama kutsus,
oli mul sõpru,
kes me kõik tulime taustast, kus naised ei õpetanud.
Mina ei teadnud, et "Jumal ei saa naisi kasutada",
mistõttu ma vaid uskusin, mida Ta mulle ütles,
hakates tegema seda,
mida uskusin, et Ta tahab, et ma teeks.
Kuid keegi ütles mulle:
"Keegi ütles meile, et sa olla öelnud,
et sul saab olema üks päev maailma suurim teenistus,
mida ükski naine on eales juhtinud.
Kuid see pole ju võimalik!
Oleme seda asja siin isekeskis arutanud
ja sinu iseloomu juures pole see lihtsalt võimalik."
Nagu ennist ütlesin - ma olen endiselt siin.
Küsimus polnud isegi selles, et nad oleks tahtnud õelad olla.
Lihtsalt saatan tegutses läbi nende inimliku mõtteviisi,
püüdes panna mind uskuma,
et olen täiesti kõlbmatu selle töö jaoks
ja et Jumal pole tegelikult kutsunud mind.
Saatan tegutseb läbi inimeste, mistõttu...
Küsimus pole isegi selles, et me ei peaks kedagi kuulama,
kuid sa pead esimesena kuulama siiski Jumalat
ja kuuletuma eelkõige Jumalale, mitte inimestele.
Ära maga maha oma saatust tänu sellele,
et saatan püüab kasutada kedagi ütlemaks sulle,
kes sa pole, mida sa ei suuda ja kes sa kunagi olema ei saa.
Sina kuula Jumalat, kes ütleb sulle:
"Sa suudad kõik Kristuses, kes on su tugevus." (Filiplastele 4:13)
Jumal ütles Saulile: "Kui võidmine tuleb su üle,
saab sinust täiesti teine mees."
Kes iganes sa ka loomupäraselt poleks -
kui Jumala võidmine tuleb su üle, võib sinust saada täiesti teine loodu.
Matteuse 16:23: "Tema aga pöördus ja ütles Peetrusele:
Tagane, vastupanija!" (vanas tõlkes: "Tagane saatan!")
Sa oled mul tee peal ees ja mulle kiusatuseks ning takistuseks,
sest sa ei mõtle Jumala, vaid inimese viisil.”
1. Peetruse 5:8 (laiendatud tõlkes): "Olge tasakaalukad ja mõõdukad,
selge mõistusega ehk asju tõsiselt võtvad,
valvsad ja ettevaatlikud kogu aja,
sest teie süüdistaja, kurat, käib ringi nagu möirgav lõvi,
otsides, keda neelata."
Nagu öösel ringi luusiv lõvi, kes otsib saaki.
Jeesus on ka lõvi - Juuda lõvi.
Saatan aga käib ringi nagu lõvi,
otsides, keda neelata.
See on igaühe asi otsustada juba täna:
"See ei saa olema mina!"
See ei saa olema mina!
Me peame õppima elama ettevaatlikumalt ja rohem valvsalt.
Piibel ütleb: "Valvake ja paluge!"
Me peame valvama ja paluma.
Niipea, kui tunned, et kadedus püüab tungida su südamesse,
kui kuuled, kuidas mõni sõber on saanud õnnistatud.
Sõber, keda küll armastad Jumala armastusega,
kuid kes sulle tegelikult väga ei meeldi.
Kui paljudel on mõni selline sõber?
Nii on ta korraga saanud midagi, mida sa oled pikka aega igatsenud,
aga sul ikka veel pole.
Ja sa tunned, kuidas kadedus hakkab pead tõstma
ühes põlgliku suhtumisega.
Kuid kui oled valvel, siis see on just see koht, kus öelda:
"Ei!
Ma seisan sulle vastu saatan ja sa ei tekita minus halba suhtumist.
Mul on hea meel oma sõbra üle
ja ma olen tänulik, et Jumal teda õnnistas."
Me peame seisma vastu negatiivsetele mõtetele,
laskmata neil lihtsalt niisama maad võtta.
Efeslastele 5:15 ütleb:
"Vaadake siis hoolega, kuidas te elate!"
Kes su sõbrad on? Kelle seltsis sa aega veedad?
Veedad sa aega inimestega, kes muudavad sind paremaks,
või inimestega, kes kisuvad sind maha?
Veedad sa aega inimestega, kes ahvatlevad sind patustama?
Kuidas oleks, kui veedaksid aega inimestega, kes tõstavad sind üles,
kes esitavad sulle häid väljakutseid ja muudavad sind paremaks.
Sest nendega koos tahad olla kenam ja sõbralikum,
käitudes paremini ja olles viisakas.
Su elu võib oluliselt muutuda vaid tänu sellele,
kui muudad seltskonda, kellega lävid.
Saatan muud ei ootagi, kui et vaid avaksime talle ukse.
Ta vaid ootab ja luurab, kuniks seda teeme.
Efeslastele 4:26 "Kui vihastute, siis ärge tehke pattu!"
Seda salmi on oluline õigesti lugeda.
See ei ütle, et vihastumine on patt,
vaid et kui oled vihane, ära tee pattu,
Viha on loomulik emotsioon.
Kui keegi sulle liiga teeb, tunned viha.
Kuid asja tuum on selles,
et Jumal on andnud meile ka enesevalitsuse,
tänu millele me ei pea reageerima vastavalt oma tunnetele.
"Kui vihastute, siis ärge tehke pattu!
Ärgu päike loojugu teie vihastumise üle!"
Ehk teisisõnu - ära mine vihasena magama.
Mis kasu saatan sellest saab, kui vihasena magama lähed?
Nii palju saab, et siis sa ka ärkad vihasena
ja uus päev on samuti rikutud.
Osad teist on 20. aastat heitnud vihasena magama,
mistõttu täna on aeg muutuseks.
Aamen?
Sul on oluline mõista,
et mida iganes ka keegi sulle teinud poleks,
ta peale vihane olemine ei lahenda olukorda.
Pealegi, see inimene pole põhiprobleemiks nagunii.
Ka tema on petetud, nii et saatan saab teda kasutada
sulle ära tegemiseks.
See ei tähenda nüüd,
et see inimene ei peaks vastutama oma käitumise eest.
Või et me ütleme: "Oh, ega see pole siis sinu süü!
Saatan lihtsalt kasutab sind selles loos."
On ikka küll tema süü,
sest meil kõigil on vastutus õppida tundma Jumala Sõna
ja mitte laskma endal olla saatana poolt ära kasutatud.
Kuid samas, selle asemel, et keskenduda sellele,
keda saatan kasutab meile ära tegemiseks,
peaksime hoopis kandma hoolt selle eest,
et saatan ei saaks kasutada meid kellelegi teisele ära tegemiseks.
Ma olen kindel, et saatan on kasutanud mind lugematuid kordi,
et teha kellelegi haiget ja riivata kellegi tundeid.
Tead mis?
Inimesed ei pruugi mäletada kõike, mida neile ütlesid,
küll aga mäletavad nad alati, mis tunde sa neis tekitasid.
Nii on meil võimalus lasta kas Jumalal tegutseda läbi meie
või lasta saatanal tegutseda läbi meie.
Sest Jumal otsib samuti inimesi, keda Ta saaks kasutada.
Efeslastele 5:15:
"Vaadake siis hoolega, kuidas te elate:
mitte nagu arutud, vaid nagu targad."
Ärge laske päikesel loojuda oma vihastumise üle.
Efeslastele 4:27: "Ärge andke ka maad kuradile!"
Sõda, milles oleme, on vaimne ja mitte maine
ja suur osa sellest leiab aset su oma mõtetes.
Seetõttu ma räägingi palju mõistuse lahinguväljast.
Me mõistus on kui lahinguväli, kus me kas võidame või kaotame.
Jumal tahab, et me meeled ja mõtted saaksid uuendatud
Tema Sõna tõe läbi.
Saatan aga tahab valetada meile ja panna meid uskuma neid valesid,
rajades me meeltesse teatud kindlustusi.
Kindlustus on miski, millesse saatan kaevub ja end peidab.
Ma võin väita täie kindlusega, et paljud siinviibijad
usuvad valesid.
Sa usud enda ja oma mineviku ning tuleviku kohta teatud asju
ning Jumala ja teiste inimeste kohta teatud asju,
mis Jumala Sõna kohaselt ei vasta üldse tõele.
Kuid vahel me ei pööra piisavalt tähelepanu
oma mõtetele,
et mõista, et üks vaenlane on nende taga.
Millele sa oled täna mõelnud?
Osad teist on mõelnud häid asju, aga osad ka mitte.
Tegu on ühe võitlusega.
2. Korintlastele 10:4-5
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks.
Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
Nii et, iga me mõte peab saama alistatud
Jeesusele Kristusele.
Sul usklikuna on meelevald.
Jumal andis juba 1. Moosese raamatus
inimesele meelevalla.
Ta käskis inimesel valitseda maa ja kõige loodu üle.
Kui Aadam pattu tegi,
andis ta Jumalalt saadud meelevalla saatanale.
Jeesus aga võttis selle tagasi me heaks.
See toimib aga vaid nende puhul, kes usuvad Jumala Sõna
ja kes on valmis usus välja astuma
ning olema need, kelleks Jumal on neid loonud.
Ma ei lase saatanal ei juhtida ega hävitada oma elu,
vaid ma olen kõik see, kes Jumal tahab, et ma oleks
ja ma õpetan Jumala Sõna tõde
nii paljudele inimestele, kui vähegi võimalik.
Ja sa saad tegema seda sama.
Luuka 10:19 - üks mu lemmiksalme.
"Vaata, ma olen andnud teile meelevalla ja väe
kõndida madude ja skorpionide peal
ja vaenlase kogu väe peal ja miski ei tee teile iial kahju."
Vaatame seda pisut lähemalt.
Jumal on andnud meile meelevalla ja väe,
samas kui saatanal on ainult vägi.
"Vaata, ma olen andnud teile meelevalla ja väe
vaenlase kogu väe üle."
Saatanal pole mingit meelevalda, sest Jeesus röövis talt' selle.
Küll aga anname meie talle meelevalla,
kui usume tema valedesse
ega tea, kes me oleme ja et Suurem elab meie sees.
Jumala Poja tuleku eesmärk oli hävitada Kurja teod.
Ütle ja ka mõtle seda:
"Saatanal pole mingit meelevalda mu üle!"
Kui paljude jaoks on see hea uudis täna?
Elus saab alati olema lahinguid,
kuid hea uudis on see,
et Jeesusega koos võid olla alati võidukas.
Ära unusta, kes on su tõeline vaenlane
ja sõdi ta vastu vaimsete relvadega, mille Jumal on meile andnud.
Täna pakume sulle taaskord Jumala Sõna.
CD'de seeria "Võites elu lahinguid"
ja raamat: "Lase Jumalal pidada su lahinguid".
Lahingud tulevad nii või teisiti,
nii et targem oleks siis õppida, kuidas neid võita.
Jää veel meiega, sest olen kohe tagasi.
Oled sa vahel tundnud, et oled täiesti üksinda
ja pead elulahinguid millegi vastu, mida sa isegi ei näe.
Või sa koged raskeid aegu, millega toimetulek näib võimatu.
Ole julge!
Jumalaga koos pole sa oma elukatsumustes üksi.
Ta on kõikvõimas
ja võimeline aitama sul võita ükskõik, milliseid takistusi.
Joyce õpetab, kuidas toetuda Jumalale ja Tema väele.
Õpetusseeria "Võites elu lahinguid"
ja raamat: "Lase Jumalal pidada su lahinguid."
Mõlemad materjalid on tellitavad ekraanil nähtava tellimisinfo kaudu.
See on see, mida kaua oodati.
Suur juubelikonverents,
kus olid koos tuhanded naised üle kogu maailma.
35. "Armasta elu" naistekonverents.
Tema armastus on täiuslik ja tingimusteta
ega tugine millelegi, mida me teeme või ei tee.
Kõnelejateks olid ekraanil nähtavad isikud
Jumal poleks andnud sulle seda võimalust,
kui Ta poleks sind juba varustanud ja väestanud selleks.
Sa oled enam kui võimeline täitma Jumala kutset.
Täpsem info nende naistekonverentside kohta
on leitav ekraanil olevalt kodulehelt.
Rohkem Jeesust - vähem draamat
Piibel on Jumala käsiraamat, mille abil minna läbi elu.
Samas aga jääb elu sageli ette, nii et me ei saa õppida tundma Piiblit.
Meil pole aega, me ei tea, kust alustada
ja me ei mõista selle tähendust.
Me mõistame ja tahame aidata sind.
Ekraanil oleva kodulehe kaudu leiad abimaterjale,
mis aitavad sul paremini Piiblit mõista.
Oled sa siis uus kristlane või elanud Jeesusega juba aastaid.
See on tasuta, kõikjal kaasaskantav ja loodud just sulle.
Paljud teist kogevad valu kas mentaalselt, emotsionaalselt,
füüsiliselt või vaimselt.
Kuid Jumal tahab tervendada sind
ja Tema Sõnal on vägi seda teha.
Mulle meeldib piiblisalm, mis ütleb, et Jumala Sõnas peitub päritav vägi.
Ehk sinu asi on see vaid vastu võtta.
Nii nagu su toidus leidub vitamiine,
pead sa nende omandamiseks toidu läbi närima
ja endasse ammutama.
Kuulates Jumala Sõna ikka ja jälle,
on see sama hea, kui oma toidu mälumine.
Sa ammutad Jumala Sõna ja lased sel imenduda endasse.
Mida enam seda kuulad, seda paremaks asjad lähevad.
Nii et, isegi, kui sul endal pole raske, võid sa teada kedagi, kellel on
ja kes vajab seda, mida me täna pakume.
Ole nüüd valmis, sest tegu on tasuta pakkumisega.
Jah, ma ütlesin tasuta.
Kas see pole mitte lahe sõna,
sest kõigile meeldib, kui miski on tasuta.
Täna pakume sulle kirjakohti Jumala tervendava väe kohta,
mille me oleme salvestanud CD'le.
Kui soovid seda CD'd, võta meiega ühendust.
Mu ainus palve sulle on, et kui selle saad,
siis ära kuula seda vaid korra,
aga kuula seda ikka ja jälle kas siis sõites, tööl olles
või mida iganes muud tehes.
Et aga suurendada veelgi neis peituvat väge,
kirjuta need salmid endale välja.
Otsi need üles omaenda Piiblist ja hoia neid oma silme ees.
Ära unusta, et me oleme terved ja terviklikud
läbi Jeesuse vermete.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.